**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 0487/19.05.2021г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ, във връзка с чл.134, ал.1, т.1 и ал.2, т.6 от ЗУТ и Решение по т.№ 6 от Протокол № 5 / 28.04.2021г. на ОЕСУТ при Община Севлиево е одобрен:

**ПЛАН ЗА РЕГУЛАЦИЯ (ПР):**

Променя се уличната регулация на улица с о.т. 75-76-93, като същата се връща по имотна граница на ПИ-263.

УПИ V-263, кв.39 по плана на с.Душево, Община Севлиево се разделя на два равни урегулирани поземлени имоти – УПИ V-263-нов и УПИ VІ-263-нов, кв.39, **с площ от 684 кв.м всеки.**

Новообразуваните УПИ V-263-нов и УПИ VІ-263-нов, кв.39 са с отреждане за „обществено обслужване“

Неразделна част от ПР са 1бр. чертеж и обяснителна записка 2листа, съставляващи графичната част.

**ПЛАН ЗА ЗАСТРОЯВАНЕ(ПЗ):**

За УПИ V-263 и УПИ VІ-263, кв.39 по плана на с.Душево се запазва устройствената зона за обществено обслужване – Оо – при следните устройствени показатели:

- начин на застрояване – свързано между два имота;

- характер на застрояване – ниско, с височина до 10,00м;

- максимална плътност на застрояване – 60%;

- максимална интензивност на застрояване – 1,2;

- минимална озеленена площ – 40%;

- ограничителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 1 лист за ПЗ, съставляващи графичната част.

 Ограничителните линии на застрояване са съобразени с необходимите отстояния по ЗУТ.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. I, стая 108 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в „Център за административно обслужване“ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 20.05.2021г. на таблото за обявления в „Център за административно обслужване“ и е публикувано на Интернет страницата на Община Севлиево.